**Horgászpárbaj versenyszabályzat**

**Részvételi feltételek:**

A versenyre csak a Bőcsi Horgászegyesület tagjai nevezhetnek.

Nevezési díj befizetése (5000 Ft/fő)

Nevezési határidő: 2022. április 14.

Nevezni a BŐVÍZ Kft irodájában lehet munkaidőben Lengyel Juditnál.

Minimum 10 fő nevezése esetén kerül megrendezésre a verseny! Ha nem érkezik ennyi nevezés, a befizetett díjat az egyesület visszafizeti.

**Horgászmódszerek, értékelhető halfajok:**

A versenyen úszós és fenekező készség használható.

Horgászonként két bot, egy-egy horoggal szerleve.

Etetőanyagra, csalira megkötés nincs.

Etetni csak partról, csúzlival, rakétával, spombbal lehet.

Értékelhető halfajok: ponty, amúr, minden más halat a kifogás után azonnal vissza kell engedni.

A kifogott halakat mérlegelés után azonnal vissza kell engedni.

Pontymatrac, sebfertőtlenítő, merítőháló, pontyzsák vagy haltartó használata kötelező.

Fém haltató használata TILOS!

**Verseny lebonyolítása, értékelés:**

**Sorsolás:** A horgászokat párokba sorsoljuk, kijelöljük a horgásznapokat. A párok versenyeznek egyenes kieséses rendszerben. Az adott napon a versenyt az nyeri, aki a legnagyobb összsúlyt fogta. A nyertes továbbjut a következő fordulóba. A nyerteseket ismét párokba sorsoljuk, kijelöljük a horgásznapokat. Akinek esetleg nem lesz párja, verseny nélkül jut a következő fordulóba. Az egyenes kieséses szakasz addig tart, míg három horgász marad versenyben. A három horgász egymás ellen fog párbajozni. Mindenki horgászik mindenki ellen. Közöttük a versenyértékelés a következőképpen zajlik. Két pontot kap a legnagyobb összsúlyért, illetve egy pontot kap az adott napon legnagyobb halat fogó horgász. Pontegyenlőség esetén, egy másik napon rövidített verseny dönti el a helyezést. A rövidített verseny addig tart, míg valamelyik horgász megfogja az első halat.

A horgásznapon négy horgászhely kerül kijelölésre, a szabad horgászhelyek függvényében. Reggel sorsolással eldöntjük, hogy ki melyik helyeket használhatja. Minden horgász részére két hely biztosított, melyet etethet, illetve horgászhat róla. A kijelölt helyen kívül horgászni tilos! A horgász napközben váltogathatja a horgászhelyeket. A két hely bármelyikéről horgászhat. A két hely egyidejű horgászata tilos! Tilos a horgászbotot felügyelet nélkül hagyni! Az a horgász, aki a számára kijelölt napon nem jelenik meg automatikusan kiesik a versenyből.

**A napi fordulók lebonyolítása:**

7.15 horgászhelyek sorsolása, elfoglalása, etetés

8.00 – 16.00 verseny

16.15 eredményhirdetés

**Verseny díjazása:**

1-3. helyezett tárgyjutalom

Bőcs, 2022. március 29.

 Baló Attila

 elnök